**Zápis oprávnených voličov do špeciálnych zoznamov oprávnených voličov**

**( osoby pozitívne na ochorenie COVID – 19 a osoby žijúce v spoločnej domácnosti s osobou pozitívnou na COVID-19)**

Oprávneným voličom je osoba, ktorá má právo hlasovať vo voľbách, ktoré sa vykonajú **29.10.2022** a ktorá má ku dňu vykonania v spojených volieb nariadenú **karanténu alebo izoláciu z dôvodu ochrany verejného zdravia pred ochorením COVID -19.** Oprávneným voličom je aj osoba, ktorá v deň konania spojených volieb žije s oprávneným voličom v spoločnej domácnosti.

Oprávnený volič podáva žiadosť o špeciálny spôsob hlasovania zapisovateľovi miestnej volebnej komisie v mieste svojho trvalého bydliska sám alebo prostredníctvom inej osoby a to výlučne **TELEFONICKY** v úradných hodinách obce svojho trvalého pobytu. **V posledný pracovný deň predo dňom konania volieb t.j. piatok 28.10.2022 môže podať žiadosť najneskôr do 12. hodiny.**

**Prijímanie žiadostí o špeciálne hlasovanie je možné najskôr v pondelok 24.10.2022.**

Oprávnený volič v telefonickej žiadosti oznámi zapisovateľovi miestnej volebnej komisie, že žiada o špeciálny spôsob hlasovania a uvedie svoje osobné údaje v rozsahu:

1. meno a priezvisko
2. rodné číslo
3. adresa trvalého pobytu
4. adresa miesta, na ktorom žiada vykonať hlasovanie špeciálnym spôsobom, ak je odlišná od adresy trvalého pobytu ( môže to byť len obec Turecká)
5. telefonický kontakt

Jednou telefonickou žiadosťou možno požiadať o zapísanie do špeciálneho zoznamu oprávnených voličov všetkých oprávnených voličov žijúcich v spoločnej domácnosti.

**Kontakt na zapisovateľa:**

**Mgr. Helena Makovníková**

**Mobil: 0908 194 209**

Informácie Vám poskytneme na obecnom úrade v Tureckej:

 t.č. 048/4199270

 Mobil: 0908 617 464

 Mail: turcanova@obecturecka.sk